《寿时相三首 其二》
宋代·周行己

每闻人诵衮衣篇，又值君臣庆会年。腊雪已先调鼎实，春风还会作霖天。

经纶道自心源出，损益时随世变迁。当宁旰宵怀旧德，非公谁与济商川。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。